หุ้นโซลปิดลบ 0.09% วิตกราคาน้ำมันดิ่ง
หุ้นโซลปิดลบ 0.09% วิตกราคาน้ำมันดิ่ง
24 ก.พ. 2559

ดัชนีคอมโพสิตตลาดหุ้นเกาหลีใต้ปิดปรับตัวลง 0.09% ในวันนี้ โดยดัชนีคอมโพสิตตลาดหุ้นเกาหลีใต้ (KOSPI) ปรับตัวลง 1.69 จุด ปิดที่ 1,912.53 จุด โดยมีปริมาณการซื้อขายเบาบาง 277.07 ล้านหุ้น มูลค่า 3.51 ล้านล้านวอน (2.84 พันล้านดอลลาร์) โดยมีหุ้นลบมากกว่าหุ้นบวกในสัดส่วน 417 ต่อ 391
เนื่องจากนักลงทุนเทขายหุ้นภายหลังราคาน้ำมันร่วงหนัก นอกจากนี้ตลาดยังได้รับแรงกดดันจากข้อมูลเศรษฐกิจที่อ่อนแอจากทางฝั่งสหรัฐและยุโรป ขณะที่เงินวอนอ่อนค่าเมื่อเทียบดอลลาร์สหรัฐ
ธนาคารกลางสหรัฐ (เฟด) สาขาริชมอนด์ เปิดเผยว่า ดัชนีภาวะธุรกิจในปัจจุบันของภาคการผลิตร่วงลงสู่ระดับ -4 ในเดือนก.พ. หลังจากอยู่ที่ระดับ 2 ในเดือนม.ค. เพราะได้รับผลกระทบจากการแข็งค่าของดอลลาร์ และอุปสงค์ที่อ่อนแอ รวมทั้งการดิ่งลงของราคาพลังงาน
ขณะที่ธนาคารกลางเกาหลีใต้เปิดเผยวานนี้ว่า ดัชนีการส่งออกเดือนม.ค.อยู่ที่ระดับ 121.67 ลดลง 7.4% เมื่อเทียบเป็นรายปี ซึ่งเป็นการปรับตัวลงรุนแรงสุดในรอบเกือบ 7 ปี
LDC ไม่ปลื้มปี 58 พลิกขาดทุน 30.62 ลบ.ลดลง 532.14% จากปีก่อนมีกำไรสุทธิ 7.08 ลบ.เนื่องจากรายได้จากการบริการทางการแพทย์ลดลง และมีค่าใช้จ่ายในการขาย-บริหารเพิ่มขึ้น